
ОТНОСНО: Инвестиционно предложение (ИП) „Построяване на еднофамилна жилищна сграда в ПИ № 52218.48.54, гр. Априлци“

УВАЖАЕМА ГОСПОСПОЖО А-Х, 

Във връзка с Ваше уведомление с вх. № АО-4861/17.09.2026г. на РИОСВ – Плевен за ИП „Построяване на еднофамилна жилищна сграда в ПИ № 52218.48.54, гр. Априлци“ на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП  „Построяване на еднофамилна жилищна сграда в ПИ № 52218.48.54,                                 гр. Априлци“ попада в обхвата на чл. 2, ал. 2 от Наредбата за ОС.
1. ИП предвижда построяване на еднофамилна жилищна сграда, м. „Кучканското“, кв. „Зла река“, ПИ № 52218.48.54, гр. Априлци, обл. Ловеч, който съгласно скица на поземлен имот съгласно скица № 15-689828-29.04.2025г. на АГКК е 1861 м2 и към момента е земеделска територия с НТП „Ливада“. Предвижда се провеждане на процедура за промяна предназначението на имота от „земеделска земя“ в „урбанизирана територия“ с устройствен режим – „Жилищни терени с ниско застрояване - Жм“. ИП е в съответствие с частично изменение на одобрения и действащ ОУП на Община Априлци за ПИ, съгласувано с писмо, изх. № 3640(2)/05.08.2025г. на РИОСВ-Плевен, като съгласно Решение № 371/Протокол №38/27.11.2025г. на Обс.-гр. Априлци е одобрена частична промяна в ОУП на Община Априлци за зоната на имота, която е преотредена за „Жилищни терени с ниско застрояване - Жм“. За ИП не се налага промяна на съществуващата пътна инфраструктура. Достъпът до имота е по граничещ селскостопански път. Водоснабдяването на имота ще се осъществи от съществуващ водопровод по ул. „Христо Ботев“ изпълнен с тръби РЕНD ф 90 мм, чрез водопроводно отклонение преминаващо през ПИ № 52218.512.590, собственост на възложителя. Захранването с електроенергия ще се осъществи, чрез присъединяване към преминаващата в близост електропреносна мрежа на „ЕРМ Запад“ ЕАД. При реализацията на ИП ще се генерират строителни отпадъци, които ще се предават за оползотворяване на лице притежаващо документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Априлци. Формираните битово-фекални отпадъчни води, които ще се заустят във водоплътна изгребна яма. 
2. ИП, не попада в границите на защитени територии по смисъла на Закона за защитените територии. 
3. ИП, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 0,7 км) е:
- BG0002110 “Априлци”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД – 563/05.09.2008 г. на МОСВ (ДВ бр.84/26.09.2008 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0002110 “Априлци”  по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0002110 “Априлци”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0002110 “Априлци”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

							

С уважение, 

e-mail: office@riew-pleven.eu  интернет сайт http://riew-pleven.eu/

